# Joseph Sauveur

Joseph Sauveur fou un matemàtic francès del segle xvii conegut pels seus treballs en acústica.

## Vida

Era fill d'un notari i va estudiar al col·legi jesuïta de La Flèche (el mateix en què havia estudiat Descartes) abans de marxar a París el 1670 per estudiar teologia. En els anys successius es va interessar per les matemàtiques i pel càlcul de probabilitats, tenint entre els seus alumnes el més destacat de la societat parisina.
Alguns autors afirmen que era sordmut des de la infància, cosa que sembla poc probable. El que sí que és cert és que tenia problemes de parla, com ho demostra el fet que fos rebutjat com a professor pel Collège de France el 1676 en no superar el test d'elocució.
Això no obstant, el 1686 fou nomenat finalment professor de matemàtiques del Collège de France i el mateix any es va cassar.
El 1696 va ingressar a l'Acadèmie Royale des Sciences i. al mateix temps, va començar els seus estudis d'acústica, donant nom a aquesta ciència.

## Obra

L'obra de Sauveur té dues fases totalment diferents: fins aproximadament el 1700 les seves publicacions són sobre matemàtiques aplicades i, a partir d'aquesta data, se centra exclusivament en l'estudi de l'acústica.
Del primer període es poden trobar càlculs de probabilitats dels jocs més comuns de l'època, taules de pesos i mesures de diferents indrets, un calendari perpetu i universal i una geometria elemental i pràctica que anys després tindria força èxit en ser ampliada per Guillaume Le Blond.
El seu segon període és el més original: suggereix l'estudi d'una nova ciència, que anomena acústica, com ja existia fins aleshores la ciència de l'òptica. Fruit d'aquests estudis, realitzats amb ajudants, apareixeran diversos articles a les Mèmoires de l'Acadèmie en els que estudiarà els sobretons, els harmònics i altres característiques pròpies del so emés pels instruments musicals. Quan Rameau coneixerà aquests estudis, publicarà una nova versió del seu Sistema de música teòric (1726).
La llista d'aquests articles és la següent:
* 1700: Nouveau Système de musique, son utilité, son étendue
* 1701: Système générale des intervalles des sons et son application à tous les systèmes
* 1702: Applications des sons harmoniques à la composition des jeux d'orgues
* 1707: Mèthode générale pour former les systémes tempérés
* 1709: Difference de ces systémes et ceux du monsieur Huygens
* 1711: Table générale des systémes tempérés de musique
* 1713: Rapport des sons des cordes d'instruments de musique aux fléches

## Referències

* ↑ Lynn, pàgina 338.
* ↑ Sturdy, pàgina 250.
* ↑ Lang i Meath-Lang, pàgina 309.
* ↑ Sturdy, pàgines 250-251.
* ↑ Lang i Meath-Lang, pàgina 310.
* ↑ Auger, pàgina 323-324.
* ↑ Christensen, pàgina 137.
* ↑ Christensen, pàgina 138.
* ↑ Auger, pàgina 324.

## Bibliografia

* Auger, Léon «Les apports de J. Sauveur (1653-1716) à la création de l'Acoustique» (en (francès)). Revue d'histoire des sciences et de leurs applications, Vol. 1, Num. 4, 1948, pàg. 323-336. DOI: 10.3406/rhs.1948.2670. ISSN: 1969-6582.
* Cannon, John T.; Dostrovsky, Sigalia. «Sauveur (1713)». A: John T. Cannon, Sigalia Dostrovsky (eds.). The Evolution of Dynamics: Vibration Theory from 1687 to 1742 (en (anglès)). Springer, 1981, p. 23-27. ISBN 978-1-4613-9463-1.
* Christensen, Thomas. Rameau and Musical Thought in the Enlightenment (en (anglès)). Cambridge University Press, 1993. ISBN 0-521-42040-7.
* Gouk, Penelope. «Music and the Sciences». A: Tim Carter,John Butt (eds.). The Cambridge History of Seventeenth-Century Music (en (anglès)). Cambridge University Press, 2005, p. 135-157. ISBN 978-0-521-79273-8.
* Lang, Harry G; Meath-Lang, Bonnie. Deaf Persons in the Arts and Sciences: A Biographical Dictionary (en (anglès)). Westport (CT): Greenwood Press, 1995, p. 309-311. ISBN 0-313-29170-5.
* Lynn, Michael R. «Sauveur, Joseph». A: Christopher Baker (ed.). Absolutism and the Scientific Revolution, 1600-1720: A Biographical Dictionary (en (anglès)). Westport (CT): Greenwood Press, 2002, p. 338. ISBN 0-313-30827-6.
* Sturdy, David J. Science and Social Status: The Members of the Academie Des Sciences 1666-1750 (en (anglès)). Woodbridge: The Boydell Press, 1995. ISBN 0-85115-395-X.

## Enllaços externs

* Warszawski, Jean-Marc. «Sauveur, Joseph»., musicologie.org, 2008. (Consultat 3 gener 2015)